हल्दी सेरेमनी में 'झिंगाट' पर किया डांस; मराठी रिवाजों से गर्ल फ्रेंड संग लेंगे सात फेरे
Indian Cricket player Shardul Thakur Wedding Functions भारतीय क्रिकेट टीम के ऑलराउंडर शार्दुल ठाकुर 27 फरवरी को शादी कर रहे हैं। महाराष्ट्र के कर्जत में 31 साल के शार्दुल प्रेमिका मिताली पारुलकर से विवाह करेंगे
भारतीय क्रिकेट टीम के ऑलराउंडर शार्दुल ठाकुर 27 फरवरी को शादी कर रहे हैं। महाराष्ट्र के कर्जत में 31 साल के शार्दुल प्रेमिका मिताली पारुलकर से विवाह करेंगे। शादी के पहले हल्दी सेरेमनी से उनके कुछ फोटो वायरल हो रहे हैं। सेरेमनी के दौरान शार्दुल ने सैराट फिल्म के 'झिंगाट' गाने पर डांस किया।
मराठी रीति-रिवाजों में होगी शादी 
मीडिया रिपोर्ट्स के अनुसार, शार्दुल ठाकुर मराठी रीति-रिवाजों में शादी करेंगे। मुंबई के लिए घरेलू क्रिकेट खेलने में व्यस्त शार्दुल की जगह उनकी होने वाली पत्नी मिताली ने शादी का पूरा अरेंजमेंट किया है। बताया जा रहा है कि शादी में दोनों ही मराठी ट्रेडिशनल आउटफिट पहने नजर आएंगे।
हल्दी के फोटोज हुए वायरल 
शनिवार से शार्दुल की हल्दी सेरेमनी शुरू हुई। वह परिवार और दोस्तों के साथ डांस करते नजर आए। इंटरनेट पर अपने दोस्तों और परिवार के सदस्यों के साथ उनके कुछ फोटोज भी वायरल हो रहे हैं।
कौन हैं मिताली?
मिताली बिजनेसवुमन हैं। उन्होंने 'द बेक्स' कंपनी की स्थापना की, जो मुंबई और ठाणे में हैं। उनकी कंपनी बेकरी आइटम्स की बिक्री करती है। 2020 में उन्होंने 'ऑल द जैज- लग्जरी बेकर्स' कंपनी भी खोली थी। इस पर भी बेकरी आइटम्स की बिक्री ही होती है।
गोवा में डेस्टिनेशन वेडिंग का प्लान था
रिपोर्ट्स के अनुसार, शार्दुल और मिताली गोवा में डेस्टिनेशन वेडिंग करने वाले थे। लेकिन, शार्दुल के मैच और क्रिकेट में व्यस्तता के चलते अब वे महाराष्ट्र में ही शादी करेंगे। शादी में 250 से 300 रिश्तेदारों को ही बुलाया गया। शादी के बाद मुंबई में ही क्रिकेटर्स और दोस्तों के लिए रिसेप्शन रखा जाएगा।
मिताली ने बताया कि शार्दुल मुंबई में लीग क्रिकेट खेलने में व्यस्त थे। 24 फरवरी को आखिरी मैच खेलने के बाद 25 को ही वह परिवार के साथ जुड़ सकें।
जनवरी में खेला था आखिरी मैच 
शार्दुल ने भारत के लिए आखिरी बार वनडे इंटरनेशनल मैच खेला था। ये मैच 24 जनवरी 2023 को न्यूजीलैंड के खिलाफ हुआ था। शार्दुल ने इस मैच में 45 रन देकर 3 विकेट लिए थे। बैटिंग से 3 रन ही बना सके थे।
ओवरऑल शार्दुल तीनों ही फॉर्मेट में भारत के लिए डेब्यू कर चुके हैं। 8 टेस्ट में उनके नाम 27, 34 वनडे में 50 और 25 टी-20 में 33 विकेट हैं।
